హ్యారీ పోటర్
బ్రిటిష్ రచయిత్రి జే.కే రౌలింగ్ రచించిన ఏడుకాల్పనిక పుస్తకాలే "హ్యారీ పోటర్ " నవలలు. ఈ పుస్తకాలు,యువ మాంత్రికుడైన హ్యారీ పోటర్, రాన్ వీస్లె మరియు హెర్మైనీ గ్రేంజర్ లతో,హోగ్వార్డ్స్ స్కూల్ అఫ్ విచ్ క్రాఫ్ట్ అండ్ విజార్డ్రిలో తన స్నేహితులతో కలిసి చేసిన సాహసాల గురించిన కథలు చెపుతాయి. దీనిలో ముఖ్య కథాంశం,మాంత్రిక లోకం అంతటిని జయించి మరియు మాయలు తెలియని (muggle)ప్రజలని తన వశం చేసుకోవాలనే తపనతో హ్యారీ తల్లితండ్రులను చంపిన లార్డ్ వోల్డేమోర్ట్ అనే దుష్ట మాంత్రికుడితో హ్యారీ జరిపిన పోరాటానికి సంబంధించింది. ఈ పుస్తకాల క్రమం ఆధారంగా చాలా విజయవంతమైన చిత్రాలు, వీడియో ఆటలు మరియు వాణిజ్య వస్తువులు వచ్చాయి.
హ్యారీ పోట్టర్ అండ్ ది ఫిలాసఫర్స్ స్టోన్
కొందరు సమీక్షకులు "ఫిలాసఫర్స్ స్టోన్‌"ను 1990లో మరణించిన రొయాల్డ్ డల్‌ కథలతో పోల్చారు. 1970ల నుంచి పలువురు రచయితలు అతని వారసులుగా ప్రశంసలు అందుకున్నారు. అయితే పిల్లల్లో అతను సంపాదించిన పేరుప్రఖ్యాతలను కొంతలో కొంత కూడా ఎవరూ సంపాదించలేకపోయారు. "ఫిలాసఫర్స్ స్టోన్‌"ను విడుదల చేసిన వెంటనే నిర్వహించిన ఒక పోల్‌లో అత్యంత ఆదరణ పొందిన పది పిల్లల పుస్తకాల్లో ఏడింటిని డల్‌ రాశారు. వాటిలో ఒకటి అగ్రస్థానాన్ని అధిష్టించింది. 1990ల ఆఖర్లో పిల్లల ఆదరణను నిజంగా చూరగొన్న మరో ఏకైక రచయిత ఒక అమెరికన్, 
R. L. స్టిన్. "ఫిలాసఫర్స్ స్టోన్‌" లోని కొన్ని కథాంశాలు డల్ కథల్లోని భాగాలను గుర్తుకు తెస్తాయి. ఉదాహరణకు, "జేమ్స్ అండ్ ది జియాంట్ పీచ్" కథానాయుకుడు తన తల్లిదండ్రులను పోగొట్టుకుని, ఇష్టంలేని అత్తల ద్వయం వద్ద నివసించాల్సి వస్తుంది. హ్యారీని ఒక సేవకుడి మాదిరిగా చూసిన మిస్టర్ అండ్ మిసెస్ డర్స్‌లీ కంటే ఒకరు లావుగా మరొకరు సన్నగా ఉంటారు. ఏదేమైనా, హ్యారీ పోట్టర్ ఒక విలక్షణమైన సృష్టి. ఒక వయోజనుడి బాధ్యతలను స్వీకరించే సత్తా కలిగి ఉంటాడు. అయితే అతని లోపల మాత్రం పసిబాలుడే ఉంటాడు.